Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7590. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7476. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqbel mal-Kummissjoni li l-operazzjoni nnotifikata tikkostitwixxi konċentrazzjoni skont it-tifsira tar-Regolament tal-Kunsill Nru 139/2004. Il-Kumitat Konsultattiv jaqbel mal-Kummissjoni li l-operazzjoni nnotifikata għandha dimensjoni tal-Unjoni, skont l-Artikolu 1(2) tar-Regolament dwar l-Għaqdiet. Il-Kumitat Kosultattiv jaqbel mad-definizzjonijiet tal-Kummissjoni tas-suq tal-prodott u s-suq ġeografiku rilevanti fl-abbozz tad-Deċiżjoni. B'mod partikolari, il-Kumitat Konsultattiv jaqbel mal-Kummissjoni li, għall-fini tal-valutazzjoni tal-konċentrazzjoni proposta, għandha ssir distinzjoni bejn is-swieq li ġejjin: Is-suq Netherlandiż għal liċenzjar/l-akkwist tad-drittijiet tax-xandir ta' kontenut tat-televiżjoni, Is-suq Netherlandiż għal provvista bl-ingrossa u l-akkwist ta' stazzjonijiet tat-televiżjoni bi ħlas bażiku u s-suq Netherlandiż għal provvista bl-ingrossa u l-akkwist ta' stazzjonijiet tat-televiżjoni bi ħlas primjum. Is-suq Netherlandiż għal provvista għal konsum ta' servizzi tat-TV, Is-suq Netherlandiż għal provvista għal konsum ta' servizzi ta' leħen/telefonija fissa, Is-suq Netherlandiż għal provvista għal konsum ta' servizzi ta' aċċess fiss għall-Internet, Is-suq Netherlandiż għal provvista għal konsum ta' servizzi ta' telekommunikazzjoni mobbli lil klijenti finali, Il-Kumitat Konsultattiv jaqbel mal-Kummissjoni li l-konċentrazzjoni proposta tqajjem tħassib dwar il-kompatibbiltà tagħha mas-suq intern jew parti sostanzjali minnu: fir-rigward tat-trikkib orizzontali bejn l-attivitajiet tal-partijiet fis-suq tal-provvista bl-ingrossa u l-akkwist ta' stazzjonijiet (in-naħa tal-provvista) tat-televiżjoni (film) fin-Netherlands; fir-rigward tar-relazzjoni vertikali bejn is-suq tal-provvista bl-ingrossa u l-akkwist ta' stazzjonijiet (in-naħa tal-provvista) tat-televiżjoni (film) bi ħlas primjum fin-Netherlands minn naħa, u s-suq downstream għal provvista għal konsum ta' servizzi tat-TV (bi ħlas) għan-Netherlands, min-naħa l-oħra; fir-rigward tat-trikkib orizzontali bejn l-attivitajiet tal-partijiet fis-swieq għall-provvista u l-akkwist ta' stazzjonijiet (in-naħa tal-provvista) tat-televiżjoni bi ħlas bażiku u primjum, li jwassal għall-prevenzjoni, dewmien jew xkiel tas-servizzi awdjoviżivi OTT. Il-Kumitat Konsultattiv jaqbel mal-valutazzjoni tal-Kummissjoni li mhemmx bżonn li jaslu għal deċiżjoni finali dwar jekk il-konċentrazzjoni proposta aktarx twassals għal xkiel sinifikanti ta' kompetizzjoni effettiva fir-rigward ta' kontenut bin-Netherlandiż fl-ewwel u t-tieni intervalli ta' xandir bi ħlas, stazzjonijiet televiżivi tematiċi f'kompetizzjoni u aċċess għan-netwerk tal-Internet fin-Netherlands, peress li l-impenji proposti mill-Parti Notifikanti se jindirizzaw ukoll kull tħassib potenzjali relatat ma' dawn. Il-Kumitat Konsultattiv jaqbel mal-Kummissjoni li l-impenji huma suffiċjenti biex jitwarrab tħassib iġġenerat mill-konċentrazzjoni proposta fir-rigward tal-kompatibbiltà tagħha mas-suq intern jew parti sostanzjali minnhom: fir-rigward tat-trikkib orizzontali bejn l-attivitajiet tal-partijiet fis-suq tal-provvista bl-ingrossa u l-akkwist ta' stazzjonijiet (in-naħa tal-provvista) tat-televiżjoni (film) fin-Netherlands; fir-rigward tar-relazzjoni vertikali bejn is-suq tal-provvista bl-ingrossa u l-akkwist ta' stazzjonijiet (in-naħa tal-provvista) tat-televiżjoni (film) bi ħlas primjum fin-Netherlands minn naħa, u s-suq downstream għal provvista għal konsum ta' servizzi tat-TV (bi ħlas) għan-Netherlands, min-naħa l-oħra; fir-rigward tat-trikkib orizzontali bejn l-attivitajiet tal-partijiet fis-swieq għall-provvista u l-akkwist ta' stazzjonijiet (in-naħa tal-provvista) tat-televiżjoni bi ħlas bażiku u primjum, li jwassal għall-prevenzjoni, dewmien jew xkiel tas-servizzi awdjoviżivi OTT. Il-Kumitat Konsultattiv jaqbel mal-Kummissjoni li jekk l-impenji offruti mill-partijiet ikunu segwiti, u jiġu kkunsidrati l-impenji kollha f'daqqa, il-konċentrazzjoni proposta x'aktarx li mhux se tfixkel b'mod sinifikanti l-kompetizzjoni effettiva fis-suq intern jew f'parti sostanzjali minnu. Il-Kumitat Konsultattiv jaqbel mal-opinjoni tal-Kummissjoni li l-konċentrazzjoni proposta għandha tiġi ddikjarata kompatibbli mas-suq intern u mal-Ftehim ŻEE skont l-Artikoli 2(2) u 8(2) tar-Regolament tal-Għaqdiet u l-Artikolu 57 tal-Ftehim ŻEE. It-Tranżazzjoni Proposta għandha dimensjoni tal-UE fit-tifsira tal-Artikolu 1(2) tar-Regolament dwar l-Għaqdiet. Fil-25 ta' Marzu 2014, in-Netherlands permezz tal-Awtorità għall-Konsumaturi u s-Swieq ("ACM") tagħhom talbu għal riferiment sħiħ ta' ġurisdizzjoni fuq it-Tranżazzjoni Pproposta mill-Kummissjoni lin-Netherlands skont l-Artikolu 9(2)(a) tar-Regolament dwar l-Għaqdiet. Fil-25 ta' Ġunju 2014, il-Kummissjoni adottat deċiżjoni skont l-Artikolu 9(3) tar-Regolament dwar l-Għaqdiet, biex b'hekk irrifjutat it-talba. Fit-8 ta' Mejju 2014, meta ġie kkunsidrat li t-Tranżazzjoni Pproposta qajmet dubji serji dwar il-kompatibbiltà tagħha mas-suq intern u l-funzjonament tal-Ftehim ŻEE, il-Kummissjoni adottat deċiżjoni biex tibda proċedimenti skont l-Artikolu 6(1)(c) tar-Regolament dwar l-Għaqdiet. Fl-14 ta' Mejju 2014, skont l-Artikolu 10(3), it-tieni subparagrafu tar-Regolament dwar l-Għaqdiet, il-Kummissjoni estendiet il-perjodu għar-reviżjoni tat-Tranżazzjoni Pproposta b'20 jum ta' xogħol. Wara investigazzjoni fil-fond tas-suq, il-Kummissjoni kkonkludiet li t-Tranżazzjoni Pproposta x'aktarx li se tfixkel b'mod sinifikanti l-kompetizzjoni effettiva fir-rigward tas-suq għall-provvista bl-ingrossa u l-akkwist ta' stazzjoni televiżivi bi ħlas ta' primjum u b'konnessjoni maż-żieda fil-kapaċità tal-akkwist tal-entità magħquda fir-rigward ta' xandara tat-televiżjoni fis-swieq tal-provvista bl-ingrossa u l-akkwist ta' stazzjonijiet televiżivi bi ħlas bażiku u primjum fin-Netherlands. Sabiex tindirizza t-tħassib relatat mal-kompetizzjoni identifikat mill-Kummissjoni, Liberty Global issottomettiet impenji fl-14 ta' Lulju 2014. Il-Kummissjoni nediet test tas-suq dwar l-impenji u kkonkludiet li kien meħtieġ titjib biex jitwarrab it-tħassib relatat mal-kompetizzjoni. Wara li Liberty Global naqset milli twieġeb għal talba għal informazzjoni, fl-1 ta' Awwissu 2014, il-Kummissjoni adottat deċiżjoni skont l-Artikolu 11(3) tar-Regolament dwar l-Għaqdiet. Id-deċiżjoni ssospendiet il-perjodu għar-reviżjoni tat-Tranżazzjoni Pproposta mill-4 ta' Awwissu sad-19 ta' Awwissu 2014, meta Liberty Global irrispondiet għat-talba għal informazzjoni. Fit-22 ta' Awwissu 2014, sett rivedut ta' impenji ġie sottomess li permezz tiegħu Liberty Global taqbel li ċ-ċessjoni tal-attivitajiet tal-istazzjon televiżiv bi ħlas primjum Film1 u għal ċerti obbligi maħsuba biex jiġi żgurat li xandara televiżivi jkunu kapaċi joffru kontenut permezz ta' servizzi over-the-top (OTT) fin-Netherlands. Fuq il-bażi tal-impenji riveduti, l-abbozz ta' deċiżjoni jiddikjara t-Tranżazzjoni Pproposta kompatibbli mas-suq intern u mal-Ftehim ŻEE, soġġett għal kondizzjonijiet u obbligazzjonijiet maħsuba sabiex jassiguraw li Liberty Global tkun konformi ma' dawn l-impenji. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jesprimu l-fehmiet tagħhom. Nikkonkludi li hekk sar. Ma rċevejt ebda talba jew ilment proċedurali minn l-ebda parti. Kollox ma' kollox, nikkonkludi li l-partijiet kollha kienu kapaċi jeżerċitaw effettivament id-drittijiet proċedurali tagħhom f'dan il-każ. Brussell, it-30 ta' Settembru 2014. Liberty Global plc ("Liberty Global" jew "il-Parti Notifikanti"), hija operatur tal-kejbil internazzjonali. Din hija s-sid u topera netwerks bil-kejbil li joffru TV, Internet broadband, telefonija fissa u servizzi ta' telekomunikazzjoni mobbli fi 12-il pajjiż Ewropew. Liberty Global hija attiva primarjament fin-Netherlands permezz ta' UPC, li hija s-sid u topera netwerk bil-kejbil fil-pajjiż. Liberty Global tiddistribwixxi wkoll l-istazzjonijiet televiżivi Sport1 u Film1 fin-Netherlands. Liberty Global qed tespandi n-negozju tat-telekomunikazzjonijiet mobbli tagħha permezz tat-tnedija ta' offerti tal-Operatur ta' Netwerk Mobbli Virtwali ("MVNO") madwar l-Ewropa, inkluż fin-Netherlands, fejn riċentement Liberty Global daħlet fis-suq Olandiż tat-telekomunikazzjonijiet mobbli. Ziggo N.V. ("Ziggo", flimkien ma' Liberty Global il-"Partijiet") hija s-sid u topera netwerk bil-kejbil broadband li jkopri aktar minn nofs in-Netherlands. Ziggo tipprovdi servizzi ta' vidjow tal-kejbil diġitali u analogu, Internet broadband, telekomunikazzjonijiet mobbli u telefonija diġitali (Protokoll tal-Vuċi fuq l-Internet, jew "VoIP"). Ziggo tikkontrolla b'mod konġunt ma' HBO l-impriża konġunta b'funzjoni sħiħa HBO Nederland Coöperatief U.A. ("HBO Nederland"). HBO Nederland topera tliet stazzjonijiet televiżivi bi ħlas tal-HBO u servizzi relatati ta' Video-On-Demand ("VOD"), li joffru films, programmi televiżivi esklussivi u oħrajn b'kontenut ta' divertiment. Dawn l-istazzjonijiet jiġu ddistribwiti abbażi ta' bejgħ bl-ingrossa lill-fornituri tat-televiżjoni bi ħlas għall-konsumatur fin-Netherlands. Fl-14 ta' Marzu 2014, il-Kummissjoni rċeviet notifika formali skont l-Artikolu 4 tar-Regolament dwar l-Għaqdiet li permezz tagħha Liberty Global takkwista, skont it-tifsira tal-Artikolu 3(1)(b) tar-Regolament dwar l-Għaqdiet, il-kontroll esklussiv ta' Ziggo. Bħalissa Liberty Global hija l-ikbar azzjonista minoritarja f'Ziggo b'sehem ta' 28,5 %. Skont ftehim li sar bejn Liberty Global u Ziggo fis-27 ta' Jannar 2014, Liberty Global se tniedi offerta pubblika għall-ishma li baqa' f'Ziggo. Jekk l-offerta tkun ta' suċċess, Liberty Global se jkollha l-kontroll esklussiv ta' Ziggo. Għaldaqstant il-fużjoni tikkostitwixxi konċentrazzjoni skont l-Artikolu 3(1)(b) tar-Regolament dwar l-Għaqdiet. It-tranżazzjoni ġiet innotifikata lill-Kummissjoni fl-14 ta' Marzu 2014. Fit-8 ta' Mejju 2014, il-Kummissjoni sabet li t-tranżazzjoni qajmet dubji serji rigward il-kompatibilità tagħha mas-suq intern u adottat deċiżjoni sabiex tibda proċedimenti skont l-Artikolu 6(1)(c) tar-Regolament dwar l-Għaqdiet. Fil-25 ta' Marzu 2014, il-Kummissjoni rċeviet talba mingħand in-Netherlands sabiex tirreferi l-każ kollu lill-Awtorità Olandiża għall-Konsumaturi u s-Swieq skont l-Artikolu 9(2)(a) tar-Regolament dwar l-Għaqdiet. Wara l-bidu tal-proċedimenti permezz ta' deċiżjoni skont l-Artikolu 6(1)(c), in-Netherlands bagħtet tfakkira dwar it-talba tagħha ta' rinviju fil-15 ta' Mejju 2014. Fil-25 ta' Ġunju 2014, il-Kummissjoni adottat deċiżjoni skont l-Artikolu 9(3) tar-Regolament dwar l-Għaqdiet, u rrifjutat it-talba. Fl-14 ta' Lulju 2014, Liberty Global ressqet impenji lill-Kummissjoni. Wara r-riżultati tat-test tas-suq li sar fuq dawn l-impenji, Liberty Global pprovdiet verżjoni ġdida tal-impenji tagħha sabiex tieħu kont tal-kummenti li waslu matul it-test tas-suq. Fit-22 ta' Awwissu 2014, Liberty Global ressqet l-impenji finali li jagħmlu t-tranżazzjoni kompatibbli mas-suq intern. is-suq għal-liċenzjar/l-akkwist tad-drittijiet tax-xandir ta' kontenut awdjoviżiv individwali; is-suq bl-ingrossa għall-provvista u l-akkwist ta' stazzjonijiet televiżivi bi ħlas, li jistgħu jiġu ssegmentati aktar fis-suq għal stazzjonijiet televiżivi bi ħlas bażiku u s-suq għal stazzjonijiet televiżivi bi ħlas primjum; is-suq tal-konsumaturi għall-provvista ta' servizzi televiżivi; is-suq tal-konsumaturi għall-provvista ta' servizzi telefoniċi fissi tal-vuċi; is-suq tal-konsumaturi għall-provvista ta' servizzi tal-aċċess fiss għall-Internet; is-suq tal-konsumaturi għall-provvista ta' servizzi ta' telekommunikazzjoni mobbli; is-suq possibbli għal servizzi "multiple play". Id-dettalji dwar id-definizzjoni tas-swieq elenkati taħt (b), (c), (d), (e), (f) u (g) li huma primarjament u orizzontalment u/jew kif inhu f'dan il-każ affettwati b'mod vertikali, huma stabbiliti hawn taħt. F'dan il-każ, il-Kummissjoni vvalutat jekk l-istazzjonijiet televiżivi bi ħlas bażiku u l-istazzjonijiet televiżivi bi ħlas primjum jikkostitwixxux swieq separati. Wara r-riżultati tal-investigazzjoni f'dan il-każ, il-Kummissjoni kkonkludiet li minħabba d-differenzi fil-kontenut li joffru, il-kundizzjonijiet tal-ipprezzar u l-ammont ta' telespettaturi attirati bejn stazzjonijiet televiżivi bi ħlas bażiku u primjum, u għall-finijiet ta' dan il-każ, l-istazzjonijiet televiżivi bi ħlas bażiku u dawk bi ħlas primjum jappartjenu għal swieq tal-prodotti separati. B'konformità mad-deċiżjonijiet preċedenti tal-Kummissjoni u l-perspettiva tal-Partijiet, l-ambitu ġeografiku tas-swieq imsemmija hawn fuq, jiġifieri s-swieq għall-provvista u l-akkwist ta' stazzjonijiet televiżivi u ta' stazzjonijiet televiżivi bi ħlas primjum, huwa nazzjonali, jiġifieri jikkorrispondi għat-territorju tan-Netherlands. B'konformità mad-deċiżjonijiet preċedenti tal-Kummissjoni, il-Kummissjoni tqis li l-ambitu ġeografiku tas-swieq tal-konsumatur rilevanti għall-provvista ta' servizzi televiżivi, telefonija/vuċi fissa, konnessjoni fissa tal-Internet broadband u servizzi "multiple play" possibbli huwa nazzjonali. Wara investigazzjoni fil-fond, il-Kummissjoni kkonkludiet li hija m'għadx għandha tħassib rigward is-suq għal-liċenzjar/l-akkwist tad-drittijiet tax-xandir ta' kontenut awdjoviżiv individwali jew tas-suq possibbli għal-liċenzjar/l-akkwist ta' kontenut awdjoviżiv bil-lingwa Olandiża. Il-Kummissjoni m'għadx għandha tħassib ukoll rigward l-effetti koordinati u mhux koordinati li jirriżultaw fis-swieq tal-konsumatur għall-provvista ta' TV, il-konnessjoni fissa tal-Internet broadband, it-telefonija fissa, u s-servizzi "multiple play". Madankollu, il-Kummissjoni kkonkludiet li t-tranżazzjoni x'aktarx li ma tkunx kompatibbli mas-suq intern fir-rigward tas-swieq għall-provvista bl-ingrossa u l-akkwist ta' stazzjonijiet televiżivi (films) bi ħlas primjum (mil-lat tal-provvista) u s-swieq għall-provvista u l-akkwist ta' stazzjonijiet televiżivi bi ħlas bażiku jew primjum (mil-lat tal-akkwist). Wara t-tranżazzjoni, l-entità magħquda Liberty Global/Ziggo tikkontrolla tlieta minn erba' stazzjonijiet televiżivi bi ħlas primjum fin-Netherlands (li jinkludu Film1, HBO Nederland, Sport1 u Fox Sports) u tkun is-sid tal-uniċi żewġ stazzjonijiet televiżivi tal-films bi ħlas primjum tal-pajjiż — Film1 u HBO. Il-Kummissjoni kkonkludiet li dan jippermetti lill-entità magħquda li żżid il-prezz bl-ingrossa ta' dawn iż-żewġ stazzjonijiet għall-operaturi televiżi tal-bejgħ li jikkompetu ma' xulxin. F'dan ir-rigward, il-Kummissjoni sabet li (i) il-fatt li Time Warner/HBO xorta jibqgħu jikkontrollaw b'mod konġunt l-HBO Nederland ma jipprevenix din iż-żieda fil-prezz bl-ingrossa, (ii) għalkemm iż-żewġ stazzjonijiet televiżivi tal-films bi ħlas primjum joffru (fil-biċċa l-kbira) kontenut komplementari, huma jeżerċitaw pressjoni kompetittiva sinifikanti fuq xulxin, u (iii) il-pressjoni kompetittiva potenzjali eżerċitata minn fornituri ta' servizzi Video on Demand ("VOD") bħal Netflix u RTL's Videoland mhix biżżejjed sabiex tillimita l-entità magħquda, hekk kif dawn is-servizzi nonlineari bħalissa ma jikkostitwixxux sostitut adegwat għall-istazzjonijiet televiżivi bi ħlas primjum lineari tal-entità magħquda. Il-Kummissjoni tqis li wara t-tranżazzjoni l-entità magħquda jkollha l-kapaċità u l-inċentiv li tinvolvi ruħha fi strateġija ta' esklużjoni ta' dħul fir-rigward tal-istazzjon tagħha Film1, b'mod partikolari billi tirrifjuta li tipprovdi aċċess għal dan l-istazzjon lill-kompetituri tagħha fis-suq għall-konsumatur (esklużjoni totali), jew billi toffrih lilhom f'kundizzjonijiet degradanti (esklużjoni parzjali). Il-kapaċità tal-esklużjoni tal-aċċess għal Film1 tirriżulta mill-pożizzjoni b'saħħitha fis-suq upstream tal-entità magħquda fejn din tkun tista' tikkontrolla l-uniċi żewġ stazzjonijiet televiżivi tal-films bi ħlas primjum li l-bejjiegħa tat-televiżjoni bi ħlas jikkunsidraw bħala stazzjonijiet "essenzjali". Rigward l-inċentiv tal-esklużjoni totali, il-Kummissjoni sabet li din l-istrateġija x'aktarx li tagħmel il-qligħ. Il-marġini fil-livell tal-bejgħ għall-konsumatur li attwalment il-Parti Notifikanti qiegħda tgawdi minnu jaqbeż sew il-marġini fil-livell upstream u f'każ ta' esklużjoni parti sinifikanti tad-domanda għal Film1 x'aktarx tiġi trasferita għand l-entità magħquda. Għaldaqstant, il-Kummissjoni sabet li livell limitat biss tad-domanda downstream trasferita b'suċċess jippermetti għat-tpaċija tal-profitti upstream mitlufa. Bl-istess mod, l-analiżi tal-Kummissjoni ta' dejta ekonomika turi li l-entità magħquda probabbilment se jkollha l-inċentiv li tinvolvi ruħha f'esklużjoni parzjali. Iż-żewġ tipi ta' esklużjoni x'aktarx li jżidu l-prezzijiet għall-konsumatur kemm tal-entità magħquda kif ukoll tal-operaturi tat-televiżjoni bi ħlas li jikkompetu ma' xulxin. Rigward l-esklużjoni parzjali, din hija partikolarment probabbli minħabba l-fatt li l-Kummissjoni stabbiliet li t-tranżazzjoni proposta x'aktarx ma tippermetti l-ebda eliminazzjoni sinifikanti tal-marġinalizzazzjoni doppja li tista' tegħleb iż-żidiet potenzjali fil-prezz għall-konsumatur magħmula mill-fornituri rivali ta' Film1 li ġew soġġetti għall-esklużjoni parzjali. Is-sehem mis-suq tal-entità magħquda fuq is-segment ġenerali għall-provvista u l-akkwist tal-istazzjonijiet televiżivi kollha bi ħlas fin-Netherlands se jammonta għal aktar minn 50 % wara li ssir it-tranżazzjoni, u b'hekk jiżdied il-livell tas-saħħa tax-xerrej li attwalment il-Partijiet qed igawdu minnu b'mod individwali. Il-Kummissjoni tqis li dan is-sehem x'aktarx li jissottovaluta l-livell tas-saħħa tax-xerrej li l-entità magħquda jkollha f'dan is-segment, minħabba li jkollha pożizzjoni aktar sinifikanti fis-suq downstream, jiġifieri fis-suq għall-provvista tal-konsum tas-servizzi televiżivi bi ħlas. Il-Kummissjoni tinnota li l-akkwist ta' stazzjonijiet televiżivi bi ħlas lineari u l-provvista ta' servizzi awdjoviżivi "over-the-top" ("OTT TV") tipikament jiġu nnegozjati b'mod konġunt max-xandara televiżivi. OTT TV riċentement ra żviluppi sinifikanti fin-Netherlands bit-tnedija ta' bosta servizzi VOD online (Netflix, NLZiet, NPO Plus u RTL Videoland). Jekk OTT TV kellhom ikomplu jiżviluppaw f'sostitut sħiħ tal-offerti televiżivi bi ħlas tal-entità magħquda, il-konsumaturi aħħarin jistgħu jibbenefikaw bil-kbir mill-kompetizzjoni li tirriżulta bejn id-diversi pjattaformi. Madankollu, l-investigazzjoni tal-Kummissjoni wriet li f'xi każijiet, il-Parti Notifikanti kkonkludiet ftehimiet max-xandara televiżivi għal stazzjonijiet televiżivi bi ħlas li fihom restrizzjonijiet sinifikanti fuq il-kapaċità tax-xandara li jipprovdu l-OTT TV. Ix-xandara televiżivi sa issa rnexxilhom jirreżistu, sa ċertu punt, l-inklużjoni ta' dawn ir-restrizzjonijiet OTT, parzjalment minħabba l-politika laxka ta' Ziggo f'dan ir-rigward. F'dawn iċ-ċirkustanzi, il-Kummissjoni tqis li s-saħħa mkabbra fis-suq tal-entità magħquda bħala xerreja ta' stazzjonijiet televiżivi bi ħlas tista' tippermettilha li tikkonkludi aktar ftehimiet bħal dawn, jew ftehimiet li huma saħansitra aktar onerużi li jipprevjenu, idewmu jew ixekklu l-provvista ta' servizzi OTT. Din il-kapaċità hija aggravata mill-kapaċità eżistenti ta' kull wwaħda mill-Partijiet li b'mod tekniku jiddegradaw id-distribuzzjoni tal-kontenut OTT fuq in-netwerks tal-Internet tagħhom. Billi l-offerti OTT jikkostitwixxu innovazzjonijiet importanti li x'aktarx jeżerċitaw restrizzjoni kompetittiva akbar fuq il-mudell tradizzjonali tad-distribuzzjoni tal-operaturi tat-televiżjoni bil-kejbil, il-kapaċità li jipprevjenu, idewmu jew ixekklu dawn is-servizzi tista' twassal għal prezzijiet ogħla u l-konsumaturi jiġu miċħuda minn innovazzjonijiet importanti. Il-preżenza ġeografika tan-netwerks bil-kejbil operati minn Liberty Global u Ziggo fin-Netherlands mhix sovrapposta u għalhekk mhuwiex possibli għall-klijenti diretti li jeqilbu bejn il-Partijiet. Madankollu, minkejja n-nuqqas ta' kompetizzjoni diretta bejn Liberty Global u Ziggo, il-Kummissjoni investigat jekk il-Partijiet għadhomx iqisu l-azzjonijiet ta' xulxin meta dawn jagħmlu d-deċiżjonijiet kummerċjali tagħhom, jew b'mod dirett permezz ta' valutazzjoni komparattiva tal-ipprezzar tagħhom kontra xulxin jew permezz ta' mekkaniżmu li jinvolvi l-KPN bħala kompetitur f'livell nazzjonali. Sabiex jiġi investigat dan it-tħassib il-Kummissjoni analizzat id-dejta tal-ipprezzar tal-Partijiet biex b'mod ġenerali tara kif jevolvu l-prezzijiet għall-konsumatur tagħhom, u b'mod partikolari jekk riċentement fin-Netherlands kinitx diġà seħħet xi forma ta' reazzjoni tal-prezzijiet sekwenzjali bejn il-prezzijiet għall-konsumatur tal-Partijiet. Għalkemm hemm indikazzjonijiet li l-kompetituri fis-suq tal-konsumatur Olandiż jissorveljaw mill-qrib lil xulxin u jwieġbu għall-offerti promozzjonali ta' xulxin, il-Kummissjoni kkonkludiet li m'hemmx biżżejjed evidenza li tissuġġerixxi li l-Partijiet u l-KPN b'mod konsistenti jipprezzaw b'mod sekwenzjali b'mod li jista' jwassal għal effetti mhux koordinati permezz tal-eliminazzjoni ta' limitazzjoni indiretta bejn il-Partijiet. Għalhekk, il-Kummissjoni tikkunsidra li t-tranżazzjoni ma tfixkilx b'mod sinifikanti l-kompetizzjoni effettiva minħabba xi effetti mhux koordinati eventwali li jseħħu fis-swieq tal-konsumatur għall-provvista ta' servizzi televiżivi bi ħlas, servizzi tal-aċċess fiss għall-Internet, it-telefonija fissa u servizzi "multiple play" fin-Netherlands. Il-Kummissjoni analizzat ukoll l-effetti koordinati potenzjali fuq is-swieq għall-provvista għal konsum ta' servizzi televiżivi bi ħlas, servizzi tal-aċċess fiss għall-Internet, it-telefonija fissa u s-servizzi "multiple play" fin-Netherlands. Peress li n-netwerks bil-kejbil tal-Partijiet ġeografikament ma jikkoinċidux, il-Kummissjoni tikkunsidra li fil-prattika it-tranżazzjoni jkollha impatt limitat ħafna fuq il-kapaċità eżistenti ta' KPN li tikkoordina l-imġiba tagħha ma' Ziggo u Liberty Global u mal-entità magħquda, wara li tkun saret it-tranżazzjoni. Ġie investigat jekk it-tranżazzjoni tibdilx b'mod sinifikanti xi wħud mill-fatturi li ġeneralment jitqiesu li jwasslu għal imġiba koordinata. Għalkemm hemm ċerti elementi li jissuġġerixxu li s-swieq għall-konsumatur Olandiżi tat-televiżjoni bi ħlas, l-Internet broadband, it-telefonija fissa u l-"multiple play" bħalissa jistgħu jwasslu għall-koordinazzjoni (pereżempju, bħall-eżistenza ta' ċertu livell ta' trasparenza f'dawn is-swieq) il-Kummissjoni tqis li ma hemmx bżonn ta' konklużjoni dwar il-livell preċiż ta' din il-koordinazzjoni peress li m'hemmx biżżejjed evidenza sabiex tikkonkludi li t-tranżazzjoni se toħloq il-kundizzjonijiet għall-koordinazzjoni jew tagħmel il-koordinazzjoni aktar faċli, aktar stabbli jew aktar effettiva. Sabiex tindirizza t-tħassib dwar il-kompetizzjoni, il-Parti Notifikanti ressqet sett ta' impenji finali fit-22 ta' Awwissu 2014 ("l-Impenji") li fihom dawn l-elementi li ġejjin: (i) l-impenn li jkun divestit l-istazzjon televiżiv bi ħlas primjum Film1 u (ii) l-impenji relatati mas-servizzi OTT. Rigward l-impenn sabiex ikun divestit in-negozju ta' Film1, Liberty Global timpenja ruħha wkoll li tidħol, max-Xerrej tan-negozju ta' Film1, f'"carriage agreement" dwar id-distribuzzjoni ta' Film1 fuq il-pjattaforma televiżiva bi ħlas tal-entità magħquda fin-Netherlands rigward kundizzjonijiet kummerċjali raġonevoli. Barra minn hekk, Liberty Global timpenja ruħha li tagħmel sforzi raġonevoli sabiex tiżgura li n-negozju ta' Film1 jiġi trasferit lix-Xerrej bil-liċenzji esklussivi prinċipali attwali kollha ta' Film1 għad-drittijiet tax-xandir ta' films li jintwerew għall-ewwel darba u oħrajn li diġà ntwerew mit-televiżjoni bi ħlas. Skont l-impenji relatati mas-servizzi OTT, Liberty Global timpenja ruħha li ma tibqax tinforza u għaldaqstant ittemm b'mod effettiv il-klawżoli restrittivi OTT fi ftehimiet eżistenti ma' xandara televiżivi relatati mad-distribuzzjoni tal-istazzjonijiet lineari ta' dawn ix-xandara u s-servizzi ta' ripetizzjoni ta' programmi fuq il-pjattaformi tat-televiżjoni bi ħlas tal-Partijiet. Liberty Global mhux se tidħol fi jew iġġedded mill-ġdid ftehimiet relatati mad-distribuzzjoni ta' stazzjonijiet televiżivi lineari tax-xandara u servizzi ta' ripetizzjoni ta' programmi fuq il-pjattaforma televiżiva bi ħlas tal-entità magħquda li jkun fihom restrizzjonijiet OTT diretti jew indiretti. Barra minn hekk, sabiex ma tikkompromettix l-effettività tal-impenn OTT, Liberty Global timpenja ruħha li jkollha kapaċità ta' interkonnessjoni biżżejjed għall-partijiet li jkunu qegħdin ifittxu li jiddistribwixxu dejta għall-konsumaturi tal-broadband tagħhom billi tiżgura li partijiet bħal dawn ikollhom mill-inqas tliet rotot fejn ma hemmx konġestjoni fin-netwerk IP tal-entità magħquda fin-Netherlands. L-impenn li ma tkunx projbita d-distribuzzjoni OTT tal-kontenut, fl-intier tiegħu, ikun fis-seħħ għal perjodu ta' tmien (8) snin wara d-data tal-adozzjoni tad-deċiżjoni attwali tal-Kummissjoni. Iż-żvestiment tan-negozju ta' Film1 tneħħi fl-intier tagħha s-sovrapożizzjoni bejn l-attivitajiet tal-Partijiet rigward l-istazzjonijiet televiżivi bi ħlas primjum fin-Netherlands. Din tneħħi wkoll kull tħassib putattiv li wara l-fużjoni, Liberty Global tista' teskludi lill-kompetituri tat-televiżjoni bi ħlas fis-suq tal-konsumatur tagħha milli jkollhom aċċess effettiv għal stazzjon primjum tal-films. Il-Kummissjoni tqis li l-Impenji fihom s-salvagwardji kollha meħtieġa sabiex ikun żgurat t-trasferiment b'suċċess tan-negozju Film1 lil xerrej adattat. B'mod partikolari, dawn jinkludu l-assi u l-persunal kollha li jikkontribwixxu għall-operat attwali tiegħu jew li huma meħtieġa sabiex jiżguraw il-vijabbiltà u l-kompetittività tiegħu. L-Impenji jipprovdu wkoll salvagwardji li n-negozju ta' Film1 se jkun trasferit mal-kuntratti b'kontenut meħtieġa għall-vijabbiltà u l-kompetittività tiegħu. Il-Kummissjoni tikkonkludi li l-Impenji huma xierqa u suffiċjenti sabiex jitneħħa t-tħassib dwar il-kompetizzjoni espress qabel għal dikjarazzjoni tal-oġġezzjonijiet li tgħid li t-tranżazzjoni proposta se twassal għal impediment sinifikanti għal kompetizzjoni effettiva fir-rigward ta' stazzjonijiet televiżivi tal-films bi ħlas primjum fin-Netherlands. Il-Kummissjoni tqis li l-impenn OTT jifred b'mod effettiv in-negozjati relatati mat-trasferiment ta' stazzjonijiet lineari tax-xandara u s-servizzi ta' ripetizzjoni fuq il-pjattaforma televiżiva bi ħlas tal-entità magħquda minn kwalunkwe negozjati relatati mas-servizzi OTT. Huwa rimedju xieraq u suffiċjenti biex ineħħi t-tħassib tal-Kummissjoni espress qabel għal dikjarazzjoni ta' oġġezzjonijiet li jirriżultaw mis-saħħa mkabbra tax-xerrej tal-entità magħquda fis-suq għall-provvista bl-ingrossa u l-akkwist ta' stazzjonijiet televiżivi bi ħlas. L-Impenji jindirizzaw ukoll il-kapaċità teknika tal-Partijiet li jiddegradaw il-kwalità tas-servizzi ta' fornituri tal-OTT TV li huma f'kompetizzjoni ma' xulxin. L-impenn ta' Liberty Global li żżomm kapaċità suffiċjenti ta' interkonnessjoni għall-partijiet li jkunu qegħdin ifittxu li jiddistribwixxu dejta lill-klijenti tagħhom tal-broadband għandhom jiżguraw li l-impenn OTT ma jistax jiġi immedjatament imxekkel permezz ta' mezzi tekniċi. Għal dawn ir-raġunijiet imsemmija hawn fuq, id-deċiżjoni tikkonkludi li l-konċentrazzjoni kif emendata bl-impenji mressqa fit-22 ta' Awwissu 2014 mhijiex se xxekkel b'mod sinifikanti l-kompetizzjoni effettiva fis-Suq Intern jew f'xi parti sostanzjali tiegħu. Konsegwentement, il-konċentrazzjoni għandha tiġi ddikjarata kompatibbli mas-Suq Intern u l-funzjonament tal-Ftehim ŻEE, skont l-Artikolu 2(2) u l-Artikolu 8(2) tar-Regolament dwar l-Għaqdiet u l-Artikolu 57 tal-Ftehim ŻEE. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7615 — Deprez Holding/Greenyard Foods, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7561 — PartnerRe Ltd/AXIS Capital Holdings Limited, f'dan l-indirizz: Il-grupp jinkludi l-partijiet interessati "Rocamadour", jiġifieri l-produtturi, il-proċessuri u r-raffinaturi. Huwa għandu interess leġittimu li jippreżenta t-talba. Sabiex jiġi deskritt aħjar il-prodott, qed tinġieb ukoll id-deskrizzjoni organolettika ta' "Rocamadour". Barra minn hekk, sabiex tiġi żgurata l-konsistenza bejn it-taqsimiet tad-"Deskrizzjoni tal-prodott" fl-ispeċifikazzjoni u fid-dokument uniku, qed tinġieb ukoll l-ispeċifikazzjoni "imtarza" b'referenza għall-qoxra tal-ġobon. Rigward il-bidliet leġiżlattivi u regolatorji nazzjonali, it-taqsima "Evidenza li turi li l-prodott ġej miż-żona ġeografika" ġiet ikkonsolidata biex tiġbor, b'mod partikolari, l-obbligi tar-rappurtar u ż-żamma tar-reġistri dwar it-traċċabbiltà tal-prodott u l-monitoraġġ tal-kundizzjonijiet tal-produzzjoni. B'mod partikolari hija prevista awtorizzazzjoni tal-operaturi li tirrikonoxxi l-kapaċità tagħhom li jissodisfaw l-eżiġenzi tal-ispeċifikazzjonijiet tal-marka li minnha jieħdu l-benefiċċji. Barra minn hekk, din l-intestatura fiha xi żidiet ta' diversi dispożizzjonijiet relatati mar-reġistri u mad-dokumenti ta' dikjarazzjoni li jippermettu li jiġu żgurati t-traċċabilità u l-verifiki ta' konformità tal-prodotti mar-rekwiżiti tal-ispeċifikazzjonijiet. Fl-aħħar nett, qed jiġi ċċarat li għandhom isiru kontrolli permezz ta' kampjuni fl-aħħar tal-perjodu ta' staġonatura. Sabiex jiġu ċċarati ċerti dispożizzjonijiet tal-metodu ta' produzzjoni, jiddaħħlu xi preċiżjonijiet: Qed jiġi indikat li t-terminu "mogħża" jirreferi għall-mogħoż kollha li jkunu welldu mill-inqas darba. Din il-kjarifika tiffaċilita l-proċeduri ta' kontroll. Sabiex id-deskrizzjoni tal-kundizzjonijiet tal-għalf għall-mogħoż tkun aktar preċiża, qed jiġi indikat li: il-mergħat jinkludu ix-xagħri, il-boskijiet u l-imsaġar; il-proporzjon ta' għalf imnixxef li jingħata lill-mogħoż ma għandux jaqbeż l-20 % tal-materja niexfa totali. Barra minn hekk, jiġu elenkati l-għalf u l-konċentrati ta' ikel awtorizzati. Fl-aħħar nett, l-iskadenza għall-projbizzjoni tal-għalf iffermentat, li issa għadda ż-żmien tagħha, ġiet imħassra. Id-dispożizzjoni relatata mal-possibbiltà li jingħataw derogi temporanji f'ċirkostanzi eċċezzjonali ġiet imħassra billi m'għadhiex adegwata. Il-prodotti transġeniċi huma pprojbiti fl-għalf tal-annimali u lanqas ma jistgħu jiġu kkultivati fl-azjendi agrikoli. Dan isir biex ir-rabta mal-art u l-metodi tradizzjonali tal-għalf tal-annimali jiġu ppreservati. Il-metodi ta' fertilizzazzjoni qed jiġu speċifikati għall-irqajja' ta' art maħsuba biex jipproduċu ikel għall-mogħoż. Dan huwa minħabba li l-fertilizzanti organiċi jistgħu jibdlu l-kompożizzjoni tal-flora fiż-żoni tal-ikel u l-mergħat. Għalhekk, li jiġu stabbiliti metodi speċifiċi jippermetti li tinżamm id-diversità naturali tal-flora u b'hekk tiġi ppreservata r-rabta maż-żona ġeografika: "L-uniċi fertilizzanti organiċi awtorizzati huma l-kompost, id-demel, id-demel likwidu, id-demel likwidu ta' oriġini agrikola u l-likwidu tat-prodotti sekondarji tal-ipproċessar tal-ġobon. Huma permessi wkoll il-fertilizzanti organiċi ta' oriġini mhux agrikola bħall-ħama tad-drenaġġ, jew prodotti sekondarji, u l-iskart aħdar. Iżda dawn huma soġġetti għall-kundizzjonijiet ta' applikazzjoni tal-fertilizzanti kif jidher hawn taħt. Il-fertilizzanti joriġinaw miż-żona ġeografika. Kull applikazzjoni ta' fertilizzant organiku li m'hijiex agrikola tkun suġġetta għal monitoraġġ analitiku fuq bażi ta' lott b'lott: tagħbija ta' trakk, tank mimli, eċċ. L-analiżi tinvolvi l-mikrobi patoġeniċi, il-metalli tqal u l-komposti organiċi ta' traċċa koperti mil-leġiżlazzjoni. L-applikazzjoni tal-fertilizzanti organiċi ta' oriġini mhux agrikola hija awtorizzata fir-raba' tal-azjenda agrikola, iżda bi dfin immedjat, u skont ir-regolamentazzjoni fis-seħħ fir-rigward tal-limitazzjonijiet partikolari (dati, perimetri protetti, eċċ.), fir-rigward tal-kwantitajiet...". Qed jiġi indikat li l-ħlib iseħħ darbtejn kuljum f'maħleb fejn jinħalbu l-mogħoż. Espert approvat jikkontrolla t-tħaddim tat-tagħmir tal-ħlib. Il-kundizzjonijiet ta' ħażna għall-baqta skulata huma speċifikati sabiex tiġi ppreżervata l-kwalità tagħhom. Il-baqta tista' tiġi ppreżervata fil-bini tal-produttur għall-użu fil-futur jew qabel l-iffriżar jew il-kunsinna lill-produttur artiġjanali. Il-ħażna trid tkun f'temperatura ta' inqas minn 6 °C sa massimu ta' 72 siegħa. Il-baqta kkunnsinata lill-produttur artiġjanli trid tintuża fi żmien 48 siegħa mill-kunsinna. Il-kundizzjonijiet għall-iffriżar tal-baqta huma speċifikati sabiex tiġi standardizzata l-prattika. Suġġett għal eżenzjoni tas-saħħa maħruġa mill-awtoritajiet kompetenti, il-baqta tista' tiġi ffriżata wara l-iskular u qabel it-tmelliħ. Dan għandu jsir fi żmien 72 siegħa mit-tlestija tal-proċess ta' skular. Il-baqta tiġi ffriżata fi blokok ta' mhux aktar minn 5 cm. Dawn il-blokok ma jridux imissu ma xulxin matul l-iffriżar sabiex l-ajra tkun tista' tiċċirkola madwarhom. Għandhom jilħqu temperatura ta' -12 °C fil-qalba tagħhom f'inqas minn 12-il siegħa. Jekk jintużaw freezers domestiċi għall-iffriżar jew l-ħażna tal-baqta, dawn għandhom ikunu fil-maħleb jew f'anness b'aċċess dirett għall-maħleb. F'dan il-każ, għandu jkun hemm mill-inqas friża waħda għall-iffriżar u oħra għall-ħażna. Dawn il-freezers jinżammu esklużivament għall-ħażna u l-iffriżar tal-baqta. M'għandu jkun fihom ebda oġġett tal-ikel ieħor. Il-baqta ffriżata tista' tinżamm għal perjodu massimu ta' 10 xhur. L-iffriżar iseħħ fil-bini tal-produttur, tal-artiġjan jew f'maħżen tal-friża. Meta l-iffriżar iseħħ f'maħżen tal-friża, il-baqta għandha tiġi ppakkjata fil-bini tal-manifattur qabel l-esportazzjoni. Rigward il-klorur tas-sodju, il-proporzjon ivarja minn 0,6 sa 0,8 % tal-piż tal-baqta. Sabiex jiġi ffaċilitat il-monitoraġġ, qed jiġi speċifikat li dan japplika għall-klorur tas-sodju miżjud aktar milli għall-ammont totali. Qed jiġi indikat li l-maturazzjoni sseħħ fil-bini intiż għal dak l-iskop biex tiġi ppreżervata l-flora naturali speċifika meħtieġa għall-iżvilupp tal-kwalitajiet organolettiċi tar-"Rocamadour". Ir-referenzi għad-denominazzjoni ta' oriġini kkontrollata tħassru. Iddaħħal ir-rekwiżit li jiġu inklużi d-dikjarazzjoni "Denominazzjoni ta' Oriġini Protetta" u s-simbolu "DOP" tal-Unjoni Ewropea. Il-preżentazzjoni tat-taqsima "rabta" tjiebet biex toħroġ aħjar ir-rabta bejn il-karatteristiċi tar-"Rocamadour", iż-żona ġeografika u l-għarfien prattiku lokali. Għal dak li huwa monitoraġġ tal-konformità mal-ispeċifikazzjonijiet għad-DPO tar-"Rocamadour", qed jiġi indikat li dan iseħħ skont skema ta' monitoraġġ maħluqa minn korp ta' spezzjoni. Id-dettalji ta' kuntatt tal-korpi ta' spezzjoni ġew aġġornati. Fid-dawl tat-tibdil fil-leġiżlazzjoni u fir-regoli nazzjonali, it-taqsima "Rekwiżiti nazzjonali" issa fiha tabella li tindika l-punti ewlenin li għandhom jiġu vverifikati, il-valuri ta' referenza tagħhom u l-metodi ta' valutazzjoni li għandhom jintużaw. Klassi 1.3 Ġobnijiet Ir-"Rocamadour" huwa ġobon ċkejken magħmul mill-ħalib sħiħ tal-mogħoż mhux ipproċessat. Huwa ġobon artab, li jaqgħad bil-mod b'qoxra soda, imtarza u xi ftit bellusija. Il-kulur krema tiegħu jkanġi fil-beige skur. Il-ġobnijiet individwali jinbigħu f'forma ċilindrika ċċattjata u jiżnu madwar 35 g. Il-kontenut ta' xaħam huwa 45 % wara t-tnixxif totali. Il-piż totali bħala materja niexfa ma jistax ikun inqas minn 14 g għal kull ġobna. Il-perjodu totali ta' staġunatura jrid ikun ta' mill-inqas sitt ijiem li jibdew minn meta l-ġobnijiet jinħarġu mill-forom. Il-konsistenza mhix iebsa. Il-ġobna ċċedi kemxejn bi ftit pressjoni tal-id. Ir-"Rocamadour" huwa kremuż fil-ħalq, li jfisser li jinħall malajr u jħalli kisja fil-ħalq. Huwa wkoll artab. L-istruttura tal-qoxra hija bħal dik tal-ġobna nnifisha b'konsistenza simili fil-ħalq. L-għalf totali ta' kuljum fih mill-inqas 80 % tas-sustanzi tal-ikel prodotti fiż-żona ġeografika. Ir-riżorsi agrikoli lokali mhumiex biżżejjed biex jilħqu l-bżonnijiet kollha tal-annimali. L-għalf huwa magħmul minn ħaxix, ħuxlief minn mergħat permanenti u temporanji, tiben u kultivazzjonijiet għall-għalf annwali, esklużi l-pjanti kruċiferi. Il-proporzjon ta' għalf imnixxef li jingħata lill-mogħoż ma jridx jaqbeż l-20 % tal-materja niexfa totali. Mhux permess li jingħata għalf iffermentat lill-mogħoż. Il-proporzjon tal-konċentrati alimentari inklużi fl-għalf tal-mogħoż kuljum irid ikun inqas minn 30 % tal-materja niexfa totali. Il-konċentrati alimentari awtorizzati jidhru f'lista pożittiva. Fl-għalf tal-annimali huma awtorizzati biss il-pjanti, il-prodotti sekondarji u l-għalf supplimentari derivati minn prodotti mhux transġeniċi. Il-kultivazzjoni tal-għelejjel transġeniċi hija pprojbita f'kull żona tal-azjendi agrikoli li jipproduċu l-ħalib maħsub għall-ipproċessar f'ġobon bid-denominazzjoni ta' oriġini "Rocamadour". Din il-projbizzjoni tapplika għat-tipi kollha ta' pjanti li jingħataw bħala għalf lill-annimali fl-azjenda u għall- għelejjel kollha li jistgħu jikkontaminaw pjanti bħal dawn. Il-ħalib jinkiseb mill-ħalib tal-mogħża li ġej biss mill-merħliet ta' razza Alpina jew Saanen, jew minn taħlit ta' dawn iż-żewġ razez. Minbarra l-materja prima tal-ħalib, l-uniċi ingredjenti jew prodotti sekondarji jew addittivi awtorizzati fil-ħalib, u waqt il-produzzjoni, huma t-tames, il-kulturi innoffensivi tal-batterji, il-ħmira, il-moffa u l-melħ. Il-produzzjoni tal-ħalib, il-manifattura u l-istaġunatura tal-ġobnijiet isiru fiż-żona ġeografika. Il-ġobnijiet "Rocamadour" għandhom tikketta ta' daqs ta' mill-inqas 4 cm dijametru bl-isem tad-denominazzjoni ta' oriġini "Rocamadour", id-dikjarazzjoni "denominazzjoni protetta tal-oriġini" u s-simbolu DOP tal-Unjoni Ewropea. Madankollu, gruppi ta' diversi ġobnijiet fl-istess pakkett u ppakkjati fuq is-sit tal-produzzjoni jista' jkollhom tikketta waħda biss, kemm-il darba dawn ikunu ser jinbiegħu lill-konsumatur finali fit-taqsima tas-self service tal-bejjiegħa kbar bl-imnut. Barra minn dan, fil-każ ta' bejgħ dirett li jsir mill-produttur jew minn kwalunkwe persuna oħra taħt ir-responsabilità tagħhom, mill-azjenda jew fis-suq, kull unità tal-ġobon irid ikollha tal-anqas tikketta waħda. Mhux biss, iżda l-istand tal-bejgħ irid ikollu sinjal li jindika: l-isem tal-produttur u/jew tar-raffinatur, l-indirizz tal-post tal-produzzjoni u/jew tal-irfinar, l-isem tad-denominazzjoni, il-frażi "denominazzjoni tal-oriġini protetta". Iż-żona ġeografika tinfirex fuq iż-żona msejħa "des Causses" fiċ-ċentru tad-dipartiment tal-Lot li parti minnu biss hija kkonċernata, imma li jkopri wkoll parti mid-dipartimenti tal-Aveyron, tal-Corrèze, tad-Dordogne u tat-Tarn et Garonne. Id-denominazzjoni tal-oriġini tkopri ż-żoni agrikoli ta' Causses u l-widien ta' Lot, Dordogne u Cele, il-parti tal-lvant ta' Bouriane, il-punent ta' Limargue u t-tramuntana ta' Quercy Blanc u l-Causses Quercy. Hija kkaratterizzata prinċipalment minn sottostrat ta' franka b'ħofor u xquq li minnhom jiskulaw l-ilmijiet kollha. Dan is-sottostrat jagħti liż-żona dehra ta' deżolazzjoni u nixfa b'ħamrija fqira. Il-veġetazzjoni naturali ta' din iż-żona hija ddominata b'mod ċar mis-sensiela ta' siġar tal-ballut żgħażagħ karatteristiċi taż-żoni niexfa u kalkarji. Dan jirriżulta f'pajsaġġ li huwa fil-biċċa l-kbira tiegħu għeri, li fih jalternaw boskijiet baxxi ta' siġar u rqajja' irregolari ta' ħaxix irqiq u niexef, li jikbru prinċipalment fuq il-pjanura għolja kalkarja. Fejn jikbru l-arbuxxelli u l-ħaxix fis-sajf, il-veġetazzjoni ġeneralment tkun irqiqa u niexfa. Ir-"Rocamadour" huwa fost l-eqdem mill-prodotti ta' oriġini lokali fid-dipartiment tal-Lot u ż-żona tal-madwar tagħha. Dan huwa ppruvat permezz ta' kuntratt ta' kiri storiku bejn is-sovran taż-żona, l-Isqof ta' Evreux, u l-vassalli tiegħu. Bid-data tal-1451, il-kuntratt jistabbilixxi d-deċmu li kellu jitħallas f'ġobon bl-isem ta' "ġobon ta' Rocamadour". Sal-ġurnata tal-lum, l-għarfien tal-produtturi tar-"Rocamadour" huwa evidenti tul il-proċess ta' manifattura. Bħala tali, il-biċċa l-kbira tal-għalf li jingħata lill-mogħoż ġej miż-żona ġeografika. L-użu ta' għalf u konċentrati ta' ikel imnixxef huwa limitat. Tabilħaqq l-għalf prodotti fiż-żona ġeografika jaħti għal tal-inqas 80 % tad-dieta. Il-produtturi jużaw biss ħalib tal-mogħoż mhux ipproċessat sħiħ. Il-ħalib jiġi soġġett għal kaljatura rapida wara li jitħalla jimmatura, segwit minn koagulazzjoni lattika kajmana għal mill-inqas 20 siegħa. Imbagħad jitħalla jixxotta b'mod naturali u bil-mod biex jipproduċi baqta niedja b'aktar minn 31 % ta' materja niexfa meta jitqiegħed fil-forom. Wara dan, jitħallat il-melħ mal-massa tal-baqta, li mbagħad titqiegħed f'forom żgħar ta' 60 mm dijametru u 16 mm għoli. L-istadju ta' produzzjoni li jmiss hija l-maturazzjoni. Dan jinkludi l-istadju tat-tnixxif ta' 24 siegħa b'temperatura relattivament għolja. Il-prodott imbagħad jitqiegħed fil-kamra tas-sajran taħt kundizzjonijiet speċifiċi ta' temperatura u umdità. Ir-"Rocamadour" huwa ġobon tond u żgħir magħmul mill-ħalib sħiħ mhux pasturizzat tal-mogħża, li jiżen madwar 35 g. Il-piż ta' materja niexfa huwa ftit li xejn: minimu ta' 14 g għal kull ġobna. Għandu qoxra bellusija. Fil-ħalq ir-"Rocamadour" huwa kremuż u l-qoxra għandha l-istess konsistenza ratba bħall-ġobna. Iż-żona ġeografika, ikkaratterizzata min-nixfa, hija tajba għat-trobbija tal-mogħoż. Il-metodi tat-trobbija użati għall-produzzjoni tal-ħalib biex minnu jsir il-ġobon "Rocamadour" jagħtu prijorità lill-għalf miż-żona ġeografika. Din id-dieta hija rikka fil-foraġġ u għalhekk tipproduċi ħalib bi flora oriġinali, li tiġi ppreżervata għax jintuża ħalib mhux ipproċessat għall-produzzjoni tal-ġobon. Il-Geotrichum, b'mod partikolari, jagħti dehra bellusija lir-"Rocamadour". L-iskular naturali u bil-mod, flimkien mat-temperatura u l-umdità fil-kmamar tas-sajran, jipproduċu baqta relattivament niedja. Dan jiffavorixxi l-iżvilupp tal-Geotrichum. L-iskular u s-sajran iseħħu f'żewġ fażijiet suċċessivi u l-materja niexfa baxxa fil-prodott finali hija riżultat ta' dan. Il-kundizzjonijiet ta' skular u sajran jikkontribwixxu wkoll għall-iżvilupp taż-żona tal-wiċċ tal-qoxra u tal-konsistenza ratba, kremuża u omoġenja mill-qoxra sal-qalba tar-"Rocamadour", u anke dan jista' jiġi attribwit għall-użu tal-ħalib sħiħ. Il-forma tonda u ċatta u l-piż ħafif tar-"Rocamadour" huma r-riżultat tal-użu tradizzjonali ta' forom b'dijametru u għoli speċifiċi. Il-firxa sħiħa tal-karatteristiċi taż-żona ġeografika, kif ukoll il-fatturi naturali u umani, huma determinanti għall-produzzjoni tar-"Rocamadour". L-emenda ġiet proposta mill-istess grupp ta' produtturi li ppreżentaw l-applikazzjoni għar-reġistrazzjoni taz-"Zgornjesavinjski želodec". Il-proporzjon bejn il-laħam u x-xaħam preżenti qed jiġi mibdul. Il-proporzjon attwali "bejn 85:15 u 80:20" huwa emendat biex ikun hemm "minimu ta' 75 % laħam u massimu ta' 25 % xaħam". Il-proporzjon ta' laħam u xaħam propost reċentement huwa bbażat fuq iktar minn għoxrin sena ta' analiżi organolettiċi fuq iz-"Zgornjesavinjski želodec" imwettqa minn panel apposta ta' esperti. Instab li biex jiġu żgurati d-dehra, il-kulur u l-aroma xierqa ta' biċċa "Zgornjesavinjski želodec", il-proporzjon ottimali bejn laħam u xaħam huwa mill-inqas 75 % laħam u mhux aktar minn 25 % xaħam. Il-piż finali tal-prodott huwa rivedut minn "mill-inqas 0,7 kg" għal "mill-inqas 0,6 kg" u l-ħxuna taz-"želodec" minn "3–5 cm" għal "2,5–3,5 cm". Ir-raġuni għal din il-bidla hija ż-żieda fid-domanda tal-konsumaturi għal prodotti irqaq u kemxejn iżgħar. Il-bidla fil-proporzjon ta' laħam għax-xaħam u l-piż rivedut tal-prodott finali għandhom jitqiesu wkolltaħt dan il-punt. Il-piż ta' "želodec" frisk li jkun għadu kemm imtela huwa rivedut minn "bejn 1,3 kg u 2,5 kg" għal "bejn 1,2 kg u 4 kg". Il-piż tal-prodott mhux ipproċessat huwa mnaqqas minħabba t-tnaqqis tal-piż minimu tal-prodott finali. Il-piż massimu miżjud approvat ta' "želodec" mhux ipproċessat huwa propost biex jissodisfa l-ħtiġijiet ta' stabbilimenti tal-ikel għal prodotti ta' daqs ikbar (sabiex jitnaqqas ir-rimi meta jitneħħew it-trufijiet). It-temperaturi għat-tnixxif/maturazzjoni tnaqqsu minn "12-18-il C" għal "6-16-il °C". It-terminu "kašča" u l-frażi "u l-umdità relattiva bejn 60 % u 80 %" huma mħassra. Minħabba t-temperaturi medji fil-faċilitajiet fejn jitnixxef iz-"Zgornjesavinjski želodec", li huma fil-biċċa l-kbira dovuti għal kundizzjonijiet tat-temp varjabbli, it-temperatura għat-tnixxif titnaqqas filwaqt li jiżdied l-intervall tat-temperatura. It-terminu "kašča" m'għadux jintuża biex jindika l-faċilitajiet fejn il-laħam jiġi mnixxef. Titħassar l-informazzjoni dwar l-umdità ambjentali relattiva fil-faċilitajiet peress li prinċipalment jiġu mmonitorjati t-tnixxif u l-umdità tal-prodott. Iż-żmien ta' tnixxif/maturazzjoni huwa mibdul minn "tliet xhur sa ħames xhur" għal "mill-inqas tliet xhur". Dan minħabba l-esperjenza prattika tal-produtturi taz-"Zgornjesavinjski želodec", li tirriżulta mill-kundizzjonijiet varjabbli tat-temp. L-informazzjoni dwar telf fil-piż hija mibdula minn "mill-inqas 36 %" għal "mill-inqas 40 %". Il-bidliet huma frott id-domanda tal-konsumaturi għal prodotti li huma aktar immaturati u mnixxfa. Abbażi ta' fatti storiċi, l-isem "George VI" jinbidel għal "George V". Wara stedina mir-Re Alessandru I tal-Jugoslavja, il-monarka Brittanniku, ir-Re George V (li baqa' jirrenja sa mewtu fl-1936), żar il-wied ta' Logarska Dolina fl-1932 jew fl-1933. Minħabba li r-Re Alessandru inqatel f'Marsilja fl-1934, huwa ċar li ma seta' qatt ospita lir-Re George VI fil-Wied Logarska. B'riżultat ta' bidliet fil-leġiżlazzjoni tal-UE, l-espressjoni "Simbolu Komunitarju" hija sostitwita bl-espresjoni "Simbolu tal-UE" u l-kliem "jew abbrevjazzjoni xierqa" huma miżjuda mad-dikjarazzjoni "indikazzjoni ġeografika protetta". Barra minn hekk, tiżdied stampa tal-logo għat-tikkettar taz-"Zgornjesavinjski želodec", li s'issa dehret biss fl-ispeċifikazzjoni. Klassi 1.2. Prodotti tal-laħam (imsajra, immelħa, affumikati, eċċ) "Zgornjesavinjski želodec" (plural: "želodci") huwa prodott tal-laħam mnixxef bl-arja/immaturat, magħmul minn laħam tal-majjal ta' kwalità għolja (il-koxxa, l-ispalla) u xaħam sod tad-dahar. Melħ u ħwawar huma mħallta mal-mili tal-laħam, li mbagħad jitqiegħed fi ġlud naturali, bħalma huma stonki u bżieżaq tal-awrina tal-majjal jew imsaren taċ-ċanga (musrana l-għamja), jew ġlud permeabbli artifiċjali. Il-prodott jieħu l-isem tiegħu mill-prattika tradizzjonali fejn il-mili jitqiegħed fi ġlud naturali, prinċipalment l-istonki tal-majjali. "Zgornjesavinjski želodec" jikkonsisti f'laħam u xaħam fi proporzjon ta' mill-inqas 75 % laħam u massimu ta' 25 % xaħam. Tewm, bżar, melħ u zokkor huma wkoll miżjuda. Mhux permess l-użu ta' nitriti, nitrati u addittivi oħra. Il-kontenut ta' melħ huwa inqas minn 7 %. Iz-"želodec" imnixxef għandu forma tonda jew rettangolari. Jiżen mill-inqas 0,6 kg u, minħabba l-ipressar, għandu forma karatteristikament ċatta u ħxuna ta' bejn 2,5 cm u 3,5 cm. Il-ġilda li tkoprih hija lixxa, stirata sew mal-mili u mgħottija b'moffa karatteristika ta' lewn griż fil-kannella, tal-ġeneru tal-Penicillium. Din il-forma ċatta tfisser li z-"Zgornjesavinjski želodec" imfettet ikollu forma irqiqa u twila. Karatteristika distintiva taz-"Zgornjesavinjski želodec" hija l-aroma aċċentwata tiegħu, ikkumplimentata biż-żieda ta' ħwawar li ma joħonqux l-aromi bażiċi tal-laħam immaturat u x-xaħam. Il-konsistenza hija kemxejn soda u tajba għat-tqattigħ f'fetet. Il-fetet għandhom "mużajk" karatteristiku u rikonoxxibbli magħmul mill-kulur aħmar fir-roża tal-laħam u mill-lewn abjad għal abjad ċar tal-biċċiet tal-bejken li huma partikolarment viżibbli. Fuq il-palat il-fetet huma rotob u jiddiżintegraw malajr. "Zgornjesavinjski želodec" huwa magħmul bl-użu ta' laħam tal-majjal ta' kwalità għolja (il-koxxa u l-ispalla) u xaħam sod tad-dahar ġej minn razez użati għal-laħam tal-majjal u r-razez imħalltin tagħhom. Il-produzzjoni taz-"Zgornjesavinjski želodec" (l-ikkapuljar tal-laħam, it-tqattigħ tax-xaħam tad-dahar, it-tħejjija tal-mili u l-mili taz-"želodci"), kif ukoll it-tnixxif/il-maturazzjoni taz-"želodci", għandhom isiru fiż-żona ġeografika ddefinita. Il-prodotti ċċertifikati huma ttikkettati bl-isem "Zgornjesavinjski želodec", id-dikjarazzjoni "indikazzjoni ġeografika protetta" jew abbrevjazzjoni xierqa, is-simbolu tal-UE li jikkorrispondi, is-simbolu nazzjonali tal-kwalità u l-logo taz-"Zgornjesavinjski želodec". L-użu tal-logo huwa obbligatorju għall-forom kollha kkummerċjalizzati taz-"želodec". L-indikazzjoni ġeografika protetta hija applikata biss għaz-"želodec" magħmul fin-naħa ta' Fuq tal-Wied Savinja. Fit-Tramuntana, il-fruntiera ta' din iż-żona timxi tul ix-xifer ta' Olševa, imbagħad matul ix-xifer tal-għoljiet ta' Smrekovško Pogorje. Min-Nofsinhar, tgħaddi tul il-quċċati ta' Dobrovlje u Menina, li jisseparaw in-naħa ta' Fuq ta-Wied Savinja min-naħa ta' Isfel tal-Wied Savinja u l-Wied Tuhinjska. Lejn il-Punent, il-fruntiera tgħaddi mill-passaġġ ta' Črnivec, u tibqa' sejra sa Kranjska Reber, il-medda ta' Velika Planina u mill-passaġġ ta' Presedljaj sa Ojstrica. Minn hemm tkun tista' tiġi traċċata flimkien max-xifer ta' Grintavec sa Skuta u mbagħad lejn it-Tramuntana sal-muntanja Mrzla Gora. Hawnhekk tiltaqa' mal-fruntiera tas-Slovenja mal-Awstrija, li tgħaddi mit-Tramuntana lejn Pavličevo Sedlo, imbagħad tikser lejn il-Lvant u lura lejn Olševa. Il-protezzjoni taz-"Zgornjesavinjski želodec" hi bbażata fuq il-fama tajba tiegħu. Il-karatteristika ewlenija taz-"Zgornjesavinjski želodec" hija l-metodu tradizzjonali tal-produzzjoni. Prodotti oħrajn tal-laħam imnixxef li ġeneralment huma prodotti f'żoni oħra tas-Slovenja, huma prinċipalment zalzett u salami artiġanali. Iżda f'dan ir-reġjun imdawwar kollu kemm hu mill-muntanji, ir-riċetta taz-"želodec" awtentiku ġiet mgħoddija minn ġenerazzjoni għall-oħra għal sekli sħaħ. Il-produzzjoni taz-"želodec" taf il-bidu tagħha fil-parti muntanjuża tal-Wied Savinja ta' Fuq. Probabbli, l-ewwel ħjiel uffiċjali tal-produzzjoni taz-"Zgornjesavinjski želodec" imur lura għall-bidu tas-seklu dsatax. L-etnografu Jože Lekše kiteb fil-manuskritti tiegħu dwar l-importanza ċerimonjali taz-"želodec", li kien servut f'okkażjonijiet speċjali, bħal tiġijiet, f'okkazjonijiet ta' funerali jew ċelebrazzjonijiet fil-familja. Fis-seklu 20 iz-"želodec" beda jiġi prodott ukoll fiż-żoni iżjed baxxi u aktar popolati tal-Wied, u dan jidher fost l-oħrajn, permezz ta' riċetta miktuba bl-idejn għall-produzzjoni taz-"želodec" li tmur lura għal madwar l-1930, mir-razzett ta' Logar f'Wied Logarska. Aleksander Videčnik, awtur li għamel riċerka dwar tradizzjonijiet folkloristiċi u l-ħajja fil-Wied Savinja ta' Fuq, jiddikjara li matul żjara lir-Re Alessandru li saret bejn iż-żewġ gwerrer dinjija, ir-Re Britanniku George V jingħad li żar il-Wied Logarska (parti mill-Wied Savinja ta' Fuq), fejn it-tnejn li huma daqu iz-"Zgornjesavinjski želodec". Jingħad li tant għoġbu li sussegwentement talab li jintbagħatlu fil-Gran Brittanja. Matul is-snin dan il-prodott sar magħruf bħala speċjalità esklużiva ta' din iż-żona, peress li anke llum għadu wieħed mill-platti ewlenin f'avvenimenti maġġuri, tiġijiet u fil-jiem ta' festi, u fl-Għid il-Kbir in-nies jieħduh magħhom il-knisja biex jitbierek. Il-karatteristiċi klimatiċi Alpini u pre-Alpini huma kkombinati fiż-żona ġeografika tal-Wied Savinja ta' Fuq. It-tip ta' klima predominanti jiddependi prinċipalment mill-altitudni. Fl-għola żoni nsibu klima Alpina b'temperatura medja li fl-iktar xahar kiesaħ tkun inqas minn -3 °C, filwaqt li żoni f'altitudnijiet iżjed baxxi jkollhom klima pre-Alpina moderata. Arja friska muntanjuża tasal fil-wied ta' Savinja u Dreta mill-meded muntanjużi tal-madwar, li jfisser li s-sjuf ma jkunux sħan wisq. Il-ħarifa, bħar-rebbiegħa, hija bierda, filwaqt li normalment ix-xitwa tkun twila u kiesħa. F'dawn il-kundizzjonijiet klimatiċi ġenerali, insibu ukoll mikroklimi lokali (eż. postijiet xemxin jew fid-dell jew widien magħluqa). Il-karatteristika prinċipali ta' din iż-żona hija li d-differenzi wisgħin fit-temperaturi bejn żoni xemxija u żoni dellija u żoni b'altitudni baxxa u dawk b'altitudni għolja joħolqu kurrenti ta' arja lokali li jippermettu li z-"želodec" jinxef b'ċirkolazzjoni ta' arja naturali. Il-Wied Savinja ta' Fuq għandu mikroklima unika, bosta foresti tal-prinjoli, imdawwar minn għoljiet għolja u volum ta' ilma eċċezzjonalment għoli fix-xmajjar u n-nixxigħat tiegħu. Minbarra l-mikroklima taż-żona inġenerali, il-mikroklima taż-żoni fejn isir it-tnixxif hija wkoll importanti ħafna għat-tnixxif u l-maturazzjoni taz-"želodec". L-injam tal-prinjoli, il-ġebel u l-briks huma l-materjali prinċipali użati fil-bini tal-kompartimenti tat-tnixxif tal-barrakki li fihom jitnixxef iz-"želodci". Dawn il-kundizzjonijiet komprensivi u speċifiċi għandhom impatt sinifikanti fuq l-operazzjonijiet ta' tnixxif u maturazzjoni taz-"želodci" u fuq it-togħma u l-aroma. Minbarra l-kundizzjonijiet naturali favorevoli, il-kwalità taz-"želodci" hija parzjalment dovuta għall-persuni, li żviluppaw teknika speċifika għall-preparazzjoni, l-iffurmar u t-tnixxif taz-"želodci" fiż-żona tal-produzzjoni. Iz-"želodci" għadu jiġi prodott bl-użu ta' proċeduri li jirrispettaw it-tradizzjoni, u meta jiġi introdott titjib teknoloġiku, il-forma tipika u l-proprjetajiet sensorjali taz-"želodci" ma jinbidlux. L-ambjent, l-irwejjaħ tal-foresti tal-prinjol, flimkien mal-klima u l-fattur uman, li jinkludi l-esperjenza u l-għarfien speċifiku prattiku u tekniku, huma essenzjali għall-preparazzjoni taz-"Zgornjesavinjski želodec". (it-tieni subparagrafu tal-Artikolu 6(1) ta' dan ir-Regolament) Ir-Repubblika tal-Kroazja Klassi 1.6 Frott, ħaxix u ċereali, friski jew ipproċessati "Lički krumpir" [patata tar-reġjun ta' Lika] huma tuberi maħsuba għas-suq għall-konsum mill-bniedem. It-tuberu għandu dijametru minimu ta' 35 mm. It-tuberu għandu forma li tvarja bejn żengulija u ovali. Għall-produzzjoni tal-"Lički krumpir" tintuża patata taż-żrigħ tal-varjetajiet Desiree, Bintje jew Victoria, jew dik ta' varjetajiet b'karatteristiki simili, b'kontenut ta' materjal xott ta' mill-inqas 19 %. Karatteristiki organolettiċi tat-tuberu "Lički krumpir": Id-dehra tat-tuberu minn barra: qoxra minn lixxa għal raffa, ta' kulur li jvarja minn isfar għal kannella, jew ħamrani; Il-kulur tal-laħma tat-tuberu: ivarja bejn abjad jgħajjat u isfar; Il-konsistenza tal-laħma tat-tuberu: fina, bi ħbub żgħar; It-togħma tat-tuberu: togħma li tfakkar fit-togħma tad-dqiq, minħabba l-konsistenza niexfa jew ramlija, u minħabba l-perċentwal għoli ta' materja niexfa (kontenut għoli ta' lamtu), minħabba t-tendenza li din tissajjar iżżejjed. It-togħma sħiħa u proprja ta' din il-patata toħroġ fil-ħalq meta din tittiekel. L-istadji tal-produzzjoni tal-"Lički krumpir" li jridu jsiru fiż-żona ġeografika ddefinita msemmija fil-punt 4 huma: it-tħawwil, l-irdim u l-estrazzjoni tat-tuberu tal-patata. Qabel l-ippakkjar, il-patata "Lički krumpir'" tiġi mqassma skont id-daqs u l-kobor, li jrid ikun ta' mill-inqas 35 mm, u titnaddaf mill-partikuli tal-ħamrija permezz ta' pinzell. Biex jiġi żgurat li t-tuberu jżomm id-dehra tradizzjonali tiegħu, dan ma jiġix imlaħlaħ bl-ilma. Il-patata "Lički krumpir" tiġi ppakkjata biss permezz tal-użu ta' dawn it-tipi ta' ppakkjar: ġuta, għażel, xbieki jew basktijiet tal-karta, jew imballaġġ magħmul minn dawn il-materjali. Il-patata "Lički krumpir" titqiegħed ukoll fis-suq mingħajr imballaġġ, minħabba li dejjem hekk kienet tinbiegħ tradizzjonalment fis-swieq. Il-patata "Lički krumpir" titkabbar fiż-żona ġeografika ta' Lika. Lika huwa reġjun kontinentali fil-Lbiċ tal-Kroazja, fejn hemm meded ta' muntanji għoljin (il-medda ta' Velebit fin-Nofsinhar u fil-Punent, il-Muntanja Plješevica fil-Lvant u l-medda ta' Kapela fit-Tramuntana). Iż-żona ta' Lika fejn jinsabu l-pjanuri karstiċi msemmija hawn fuq tkopri żewġ reġjuni amministrattivi: l-aktar il-Kontea ta' Lika-Senj u, sa ċertu punt, il-Kontea ta' Zadar. Din tkopri l-muniċipalitajiet u l-bliet kollha tal-Kontea ta' Lika-Senj, ħlief il-belt ta' Novalja u l-muniċipalità ta' Gračac fil-Kontea ta' Zadar. Iż-żona li fiha titkabbar il-patata "Lički krumpir" tinkludi l-postijiet kollha li jinsabu aktar minn 400 m 'l fuq mil-livell tal-baħar, jiġifieri dawn il-bliet: Gospić, Otočac u Senj, u l-muniċipalitajiet ta' Brinje, Vrhovine, Plitvička jezera, Perušić, Udbina, Lovinac, Gračac, Donji Lapac u Karlobag. Il-protezzjoni tal-prodott "Lički krumpir" hija bbażata fuq il-kwalità tiegħu, li tirriżulta mill-karatteristiki speċifiċi taż-żona ta' produzzjoni, kif ukoll fuq ir-reputazzjoni tiegħu. Fiż-żona ġeografika msemmija fil-punt 4, il-klima taffettwa l-kwalità tal-"Lički krumpir", u tiddistingwi din il-patata mill-patata li tiġi prodotta f'reġjuni oħra. Iż-żona ġeografika ta' Lika għandha klima muntanjuża b'perjodu ta' veġetazzjoni relattivament qasir. F'dawn il-pjanuri u artijiet watja, it-temperatura medja f'Jannar hija ta' madwar -2 °C, filwaqt li matul l-ewwel ħames xhur tas-sena t-temperatura minima tinżel taħt iż-0 °C. Fl-artijiet watja, it-temperatura medja f'Lulju hija ta' 18 °C, u din tonqos aktar ma tiżdied l-altitudni. It-temperaturi medji aktar baxxi tax-xitwa u tas-sajf jiffavorixxu t-tkabbir tal-"Lički krumpir" billi jippermettu proċess ta' fotosinteżi intensiv, li r-riżultat aħħari tiegħu huwa s-sinteżi taz-zokkor. Fir-reġjun ta' Lika, iz-zokkor li jakkumula jintuża inqas fil-proċess tar-respirazzjoni, u minflok jiġi ttrasferit lejn it-tuberu tal-patata, fejn jakkumula fil-forma ta' lamtu polisakkaridu, li jifforma l-biċċa l-kbira tal-materja niexfa tat-tuberu. B'differenza għal dan, ir-reġjuni li jinsabu aktar fil-baxx huma kkaratterizzati minn temperaturi għoljin ta' matul il-jum u ta' matul il-lejl. Billi l-proċess ta' respirazzjoni tal-pjanti jseħħ b'mod aktar mgħaġġel f'temperaturi għolja, iz-zokkor sintetizzat li jakkumula fit-tuberi fi kwantitajiet iżgħar jintuża. Bħala forom sinifikanti ta' topografija karstika, il-pjanuri karstiċi ġew iffurmati minn ċaqliq tettoniku u proċess ta' dissipazzjoni. Il-pjanuri mbagħad inħolqu wara li seħħ proċess ta' depożitar ta' materjali (waqt l-epoka tal-Plejstoċenu). F'dan ir-rigward, il-pjanuri karstiċi huma tip ta' riżalt tettoniku akkumulattiv. Dawn l-elevazzjonijiet fl-art jaffettwaw l-iżvilupp tal-istruttura favorevoli tal-ħamrija, li hija magħmula l-aktar minn ħamrija ramlija u raba' grass b'kontenut għoli ta' materja organika, li huma xierqa biex fihom titkabbar il-"Lički krumpir". L-elevazzjonijiet jaffettwaw ukoll il-mikroklima, li hija fattur prinċipali li jiddetermina l-kwalità tal-prodott. Bis-saħħa tar-rwol u l-importanza tal-"Lički krumpir" fid-dieta tar-residenti ta' Lika, il-varjetajiet tal-patata li ġew "domestikati" biex jipproduċu l-"Lički krumpir" f'Lika kienu karatterizzati wkoll minn perċentwal ogħla (minimu ta' 19 %) ta' materja niexfa. Minħabba l-klima speċifika tar-reġjun, dan il-kontenut ta' materja niexfa huwa aktar evidenti, u dan jagħti lil-"Lički krumpir" it-togħma lamtuża u l-konsistenza sħiħa tagħha. Ir-riċerka xjentifika kkonfermat li l-patata ta' dawn il-varjetajiet imkabbra bl-użu tal-istess teknika f'Lika (Brinje) għandha perċentwal "ogħla" ta' materja niexfa (medja ta' 23,5 %–24,3 %) meta mqabbel mal-istess varjetajiet ta' patata mkabbra fil-Kontea ta' Međimurje (Belica, Slovinska Kovačica), li għandha perċentwal aktar baxx ta' materja niexfa (medja ta' 21,1 % – 21,4 %). Ir-riżultati tat-testijiet urew li l-varjetà mkabbra fi Brinje (Lika) fiha ħafna aktar materja niexfa. Dan minħabba l-influwenza tal-fatturi klimatiċi prevalenti fiż-żona ta' produzzjoni tal-"Lički krumpir", li jagħtu karattru distintiv lil din il-varjetà ta' patata meta mqabbla mal-istess varjetà li tiġi mkabbra f'Belica (fil-Kontea ta' Međimurje, li hija r-reġjun prinċipali għat-tkabbar tal-patata fil-Kroazja). Il-kontenut għoli ta' materja niexfa jagħti lil-"Lički krumpir" it-togħma lamtuża u l-konsistenza sħiħa tagħha (riċerka xjentifika mwettqa minn M. Poljak et al, Grafikon 4 u 5, 2001). Il-patata "Lički krumpir" kisbet reputazzjoni konsiderevoli fost il-konsumaturi, kif juri stħarriġ tal-konsumaturi li sab li 93 % ta' dawk li rrispondew kienu semgħu bl-isem "Lički krumpir", u li 74 % kienu lesti jħallsu aktar għal-"Lički krumpir". Ir-riżultati tal-istħarriġ juru wkoll li l-konsumaturi jafu li, bħala ż-żona ta' produzzjoni prinċipali tal-"Lički krumpir", ir-reġjun ta' Lika jaffettwa l-kwalità speċifika tal-"Lički krumpir" (silta mill-istħarriġ, Miroslav Božić "Marketing Strategy and Quality Labels in Traditional Food Industry [L-istrateġija tal-Kummerċjalizzazzjoni u tat-Tikketti tal-Kwalità fl-Industrija tal-Ikel Tradizzjonali]", 2009–2010). (L-Artikolu 6(1) tat-tieni subparagrafu ta' dan ir-Regolament) F'paġna 17, għal Franza: